Innkreving i nye bomstasjoner i Oslo og Bergen blir utsatt i tre måneder. Årsaken er forsinkelser i leveransen av bomutstyr.

Mandag meddelte leverandøren EFKON en forsinkelse som er anslått til tre måneder, opplyser Statens vegvesen onsdag.

Det innebærer at oppstart av innkreving i nye bomstasjoner i Bergen ikke kan starte som planlagt 1. januar 2019. Forsinkelsen gjelder også de nye bomstasjonene i Oslo.

Les også: Siv Jensen om Oslo-byrådet: - Jeg begriper ikke hva de holder på med

Les også: «Folkeaksjonen nei til mer bompenger»: - Det rammer de som tjener minst

Miljøpartiet De Grønne beklager utsettelsen og peker på at den vil gi tapte inntekter på 300 millioner kroner, som i stor grad skulle gått til kollektivtransport.

– Endringene i bomringen vil føre til mindre trafikk, tryggere skoleveier, renere luft, lavere klimautslipp, sier leder Einar Wilhelmsen i Oslo MDG.

Gunnar Stavrum: Er bompenger en rettferdig skatt?

Les også: Bompengeopprøret sprer seg: Parti mot bompenger stifter nytt lokallag